cyanic-selkie/wikianc huggingface dataset:
บีเอ็มดับเบิลยู อาร์75
บีเอ็มดับเบิลยู อาร์75 และเซินแดพพ์ (Zündapp) เคเอ็ส 750 ที่เป็นคู่แข่ง ซึ่งรถจักรยานยนต์ทั้งสองรุ่นได้ถูกใช้อย่างแพร่หลายโดยแวร์มัคท์ในรัสเซียและแอฟริกาเหนือ แม้ว่าภายหลังจากช่วงเวลาการประเมินผลซึ่งเห็นได้ว่า เซินแดพพ์ เป็นเครื่องจักรที่เหนือกว่า ในเดือนสิงหาคม ค.ศ. 1942 เซินแดพพ์และบีเอ็มดับเบิลยู ได้ถูกเร่งเร้าจากกองทัพบก ทำข้อตกลงกันในเรื่องมาตรฐานของอะไหล่ชิ้นส่วนสำหรับเครื่องยนต์ทั้งสอง ด้วยมุมมองของการสร้างรถจักรยานยนต์แบบผสมโดยเซินแดพพ์ - บีเอ็มดับเบิลยูในที่สุด(ซึ่งถูกตั้งชื่อว่า บีดับเบิลยู 43) ซึ่งรถด้านข้างของบีเอ็มดับเบิลยู 286/1 จะถูกต่อเข้ากับรถจักรยานยนต์ เซินแดพพ์ เคเอ็ส 750 พวกเขายังทำข้อตลงกันว่าการผลิตอาร์75 จะยุติการผลิต เมื่อมีจำนวนถึง 20,200 คัน และภายหลังจากนั้น บีเอ็มดับเบิลยูและเซินแดพพ์จะผลิตแค่เครื่องยนต์เซินแดพพ์ - บีเอ็มดับเบิลยูเท่านั้น โดนจะทำการผลิตได้ปีละ 20,000 คันต่อปี
เนื่องจากเป้าหมายของรถจักรยานยนต์รุ่นบีเอ็มดับเบิลยู อาร์75 จำนวน 20,200 คันที่ได้ตั้งไว้ก็ไม่อาจบรรลุถึงได้ ดังนั้นจึงยังคงอยู่ในช่วงระหว่างการผลิต จนกระทั่งโรงงานที่ไอเซอนัคได้รับความเสียหายอย่างมากจากการทิ้งระเบิดของฝ่ายสัมพันธมิตรซึ่งการผลิตก็ได้ยุติลงในปี ค.ศ. 1944 อีกจำนวน 98 คันได้ถูกประกอบขึ้นโดยโซเวียตในปี ค.ศ. 1946 เพื่อเป็นการชดเชย
อย่างไรก็ตาม โครงการที่กำหนดมาตรฐานซึ่งหมายความว่า เครื่องยนต์ที่ถูกผลิตขึ้นโดยบีเอ็มดับเบิลยูและเซินแดพพ์ ได้ใช้ชิ้นส่วนประกอบเดียวกันถึง 70% สิ่งนี้ได้ช่วยลดความยุ่งยากในการจัดหาชิ้นส่วนอะไหล่สำหรับยานพาหนะเหล่านี้ ซึ่งมีจำนวนมากที่ยังคงอยู่ในมือของผู้ที่ชื่นชอบรถจักรยานยนต์ในประวัติศาสตร์ ยานพาหนะเหล่านี้ยังคงเป็นที่ต้องการอย่างมากในฐานะของสะสม เนื่องจากเทคโนโลยีที่ซับซ้อนและมีความทนทาน และราคาแพงตามลำดับ อาร์75 ที่ได้รับการบูรณะอย่างดียังคงสามารถใช้งานได้ในวัตถุประสงค์ในชีวิตประจำวัน ทั้งบนถนนหรือบนทางวิบากโดยปราศจากปัญหา
ในช่วงสงครามโลกครั้งที่สอง สหภาพโซเวียตได้สั่งซื้อรถจักรยานยนต์รุ่นอาร์-71 (รุ่นก่อนหน้าของอาร์-75) จำนวน 5 คันอย่างเงียบ ๆ ผ่านทางสวีเดนที่เป็นคนกลาง เพื่อทำการศึกษาและสร้างรุ่นของตนเอง เอ็ม-72 ซึ่งสตาลินได้อนุมัตให้ทำการผลิตขึ้น รุ่นเอ็ม-72 ของจีนคือ แม่น้ำแยงซี 750 ได้ถูกผลิตขึ้นมาตั้งแต่ปี ค.ศ. 1957
ในปี ค.ศ. 1954 มีการผลิตรถจักรยานยนต์รุ่นอาร์75 จำนวนเล็กน้อยที่ถูกผลิตขึ้นที่ไอเซอนัค(จากนั้นในเยอรมนีตะวันออกที่ถูกควบคุมโดยโซเวียต) เพื่อทำการทดสอบภายใต้ชื่อที่ถูกตั้งไว้ว่า เอดับเบิลยูโอ 700 แต่ไม่ได้นำไปผลิตอย่างเต็มรูปแบบ
ด้วยความสำเร็จและความน่าเชื่อถือของอาร์75 ที่ขับเคลื่อนด้วยเพลา ในช่วงสงคราม ทำให้กองทัพบกสหรัฐได้ร้องขอให้บริษัทฮาร์ลีย์-เดวิดสันทำการผลิตระบบวงจรที่ขับเคลื่อนด้วยเพลาแบบเดียวกันสำหรับทหารอเมริกัน สิ่งนี้ได้นำไปสู่การผลิตรถจักรยานยนต์รุ่นฮาร์ลีย์-เดวิดสัน เอ็กซ์เอ ซึ่งเป็นรุ่นที่ขับเคลื่อนด้วยเพลาซึ่งมีความใกล้เคียงกับอาร์75
ฟุตบอลชิงแชมป์สโมสรโลก 2019
ฟุตบอลชิงแชมป์สโมสรโลก 2019 หรือ ฟีฟ่าคลับเวิลด์คัปกาตาร์ 2019 พริเซ็นทิดบายอาลีบาบาคลาวด์ ตามชื่อของผู้สนับสนุน เป็นการแข่งขันฟุตบอลชิงแชมป์สโมสรโลกครั้งที่ 16 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน เช่นเดียวกับทีมแชมป์ลีกจากประเทศเจ้าภาพ โดยครั้งนี้จัดขึ้นที่ประเทศกาตาร์ ระหว่างวันที่ 11 และ 21 ธันวาคม พ.ศ. 2562 ในสนามแข่งขันสามแห่งในกรุงโดฮา
สโมสรที่เข้าแข่งขัน
ด้านล่างนี้คือทีมเจ็ดทีมที่ได้สิทธิ์เข้าแข่งขันรายการนี้
อันดับดาวซัลโว
หมายเหตุ: ผู้เล่นที่อยู่ใน ตัวหนา คือยังอยู่ในระบบการแข่งขัน.
1 การทำเข้าประตูตัวเอง
รางวัล
รางวัลด้านล่างนี้ได้รับเมื่อสิ้นสุดการแข่งขัน. มุฮัมมัด เศาะลาห์ ของ ลิเวอร์พูล ชนะรางวัล ลูกบอลทองคำ, จากผู้สนับสนุนโดย อาดิดาส, ซึ่งได้รับรางวัลร่วมกับรางวัลผู้เล่นยอดเยี่ยมประจำทัวร์นาเมนต์ อาลีบาบา คลาวด์.
นักบุญจอห์นแบ็พทิสต์ (กอลลี)
นักบุญจอห์นแบ็พทิสต์ (St. John the Baptist) เป็นภาพเขียนสีน้ำมันที่เขียนโดยจิโอวานนี บัตติสตา กอลลีจิตรกรคนสำคัญชาวอิตาลีของสมัยบาโรก ที่ปัจจุบันตั้งแสดงอยู่ที่หอศิลป์ของเทศบาลเมืองแมนเชสเตอร์ที่เมืองแมนเชสเตอร์ในสหราชอาณาจักร
ภาพ “นักบุญจอห์นแบ็พทิสต์” ที่เขียนโดยจิโอวานนี บัตติสตา กอลลี ราวระหว่างปี ค.ศ. 1676 ที่ภาพของนักบุญจอห์นแบ็พทิสต์เขียนเลียนแบบภาพ "นักบุญจอห์นแบ็พทิสต์" โดยคาราวัจโจ
วงจรเชิงลำดับ
วงจรเชิงลำดับ (Sequential Logic) หรือ วงจรมีความจำ หมายถึง ส่วนของวงจรอิเล็กทรอนิกส์ที่มีการต่อกลับ (feed back) ของสาย ทำให้สำหรับทุกๆอินพุตชุดใดชุดหนึ่ง อาจมีเอาต์พุตออกมาคนและแบบก็ได้ เราจะเรียกสัญญาณที่ต่อกลับว่า สถานะ(state) ดังนั้นเอาต์พุตนั้นจะขึ้นอยู่กับอินพุตและสัญญาณสถานะ ไม่ใช่ขึ้นอยู่กับอินพุตอย่างเดียวเหมือนวงจรเชิงผสม
ในระบบดิจิตอลโดยทั่วๆไป วงจรเชิงลำดับมักมีบทบาทสำคัญเป็นหน่วยความจำของวงจร เช่นแลดช์ ฟลิปฟล็อป หรืออาจช่วยออกแบบเครื่องสถานะจำกัด หรือออกแบบเป็น วงจรนับ
ซันนี (Sonny)
ซันนี, ซันนี่, ซอนนี หรือ ซอนนี่ (Sonny) อาจหมายถึง
สหภาพไอบีเรีย
สหภาพไอบีเรีย (Unión Ibérica; União Ibérica) เป็นสหราชวงศ์ระหว่างราชอาณาจักรสเปนและราชอาณาจักรโปรตุเกสภายใต้ราชบัลลังก์สเปนในช่วงปีค.ศ. 1580 จนถึง ค.ศ. 1640 ซึ่งได้รวมเอาดินแดนทั้งหมดในคาบสมุทรไอบีเรียรวมถึงดินแดนโพ้นทะเลในอาณัติของโปรตุเกสทั้งหมดมาอยู่ภายใต้การควบคุมของกษัตริย์สเปนของฮาพส์บวร์ค ซึ่งได้แก่ พระเจ้าเฟลิเปที่ 2 พระเจ้าเฟลิเปที่ 3 และพระเจ้าเฟลิเปที่ 4 การรวมราชวงศ์นั้นเริ่มขึ้นในช่วงวิกฤติการณ์สืบราชบัลลังก์โปรตุเกสใน ค.ศ. 1580 ต่อเนื่องยังสงครามการสืบราชบัลลังก์โปรตุเกส และสิ้นสุดลงภายหลังสงครามฟื้นฟูโปรตุเกสซึ่งได้มีการก่อตั้งราชวงศ์บรากังซาเพื่อปกครองโปรตุเกส
กษัตริย์สเปนของฮาพส์บวร์คเป็นเพียงองค์ประกอบเดียวที่เชื่อมต่อระหว่างอาณาจักรและดินแดนต่าง ๆ โดยปกครองถึง 6 รัฐบาลในกัสติยา อารากอน โปรตุเกส อิตาลี ฟลานเดอส์ และหมู่เกาะอินดีส โดยที่รัฐบาลและกฎหมายต่าง ๆ ของแต่ละอาณาจักรนั้นยังมีความเป็นอิสระจากกัน
สารสนเทศศาสตร์สังคม
สารสนเทศศาสตร์สังคม (Social informatics) เป็นการศึกษาเครื่องมือการสื่อสารและสารสนเทศในบริบทวัฒนธรรมและสถาบัน หรือการศึกษาแบบสหวิทยาการของการออกแบบ การใช้ และผลที่ตามมาจากเทคโนโลยีสารสนเทศ ซึ่งคำนึงถึงการปฏิสัมพันธ์ระหว่างเทคโนโลยีเหล่านั้นกับบริบททางสถาบันและทางวัฒนธรม ด้วยความเป็นสหวิทยาการของมัน สารสนเทศศาสตร์สังคมเป็นส่วนหนึ่งของการวิจัยเชิงเศรษฐกิจสังคม ที่พิเคราะห์วิถีที่สิ่งประดิษฐ์ทางเทคโนโลยีและบริบททางสังคมของมนุษย์นั้นได้ร่วมกันสถาปนาเทคโนโลยีสารสนเทศและการสื่อสารทั้งมวลขึ้นมา
เอเชียนเกมส์ 2022
เอเชียนเกมส์ 2022 หรือชื่อที่เป็นทางการ กีฬาเอเชียนเกมส์ครั้งที่ 19  เป็นมหกรรมกีฬานานาชาติที่สำคัญที่สุดในทวีปเอเชีย ควบคุมโดยสภาโอลิมปิกแห่งเอเชีย ซึ่งจัดขึ้นในนครหางโจว สาธารณรัฐประชาชนจีน เดิมจะจัดขึ้นระหว่างวันที่ 10 ถึง 25 กันยายน พ.ศ. 2565 แต่เนื่องด้วยสถานการณ์โควิดระลอกใหม่ที่ประเทศจีนมีผู้ติดเชื้อเพิ่มสูงขึ้นทำให้เลื่อนไปจัดเป็นวันที่ 23 กันยายน ถึง 8 ตุลาคม พ.ศ. 2566 แทน
นครหางโจว เป็นนครแห่งที่สามของจีนที่เป็นเจ้าภาพหลังจากที่กรุงปักกิ่ง และนครกว่างโจว เป็นเจ้าภาพเอเชียนเกมส์ 1990 และเอเชียนเกมส์ 2010 ตามลำดับ มีการแต่งตั้ง เซียว จ้าน เป็น Hangzhou Asian Games Charity Dream Ambassador ทูตการกุศลของ Hangzhou 2022 Asian Games และร้องเพลง We Are All Running Towards A Wonderful Future
การคัดเลือกเจ้าภาพ
มีเพียงเมืองเดียวที่เสนอตัวเพื่อเป็นเจ้าภาพ โดยเมืองหางโจวได้เสนอตัวเป็นเจ้าภาพเมื่อ สิงหาคม พ.ศ. 2558 สิทธิการเป็นเจ้าภาพได้รับการประกาศเมื่อวันที่ 16 กันยายน พ.ศ. 2558 ในการประชุมสามัญแห่งสภาโอลิมปิกแห่งเอเชีย สมัยที่ 34 ที่อาชกาบัต เติร์กเมนิสถาน โดยประธานสภาโอลิมปิกแห่งเอเชีย เชค อะห์หมัด อัล-ฟาฮัด อัล-อะห์เหม็ด อัล-ซาบะห์
กีฬา
เมื่อวันที่ 8 เมษายน พ.ศ. 2562 สภาโอลิมปิกแห่งเอเชียได้ประกาศในขั้นต้นว่าการแข่งขันครั้งนี้จะมีกีฬา 37 ชนิด รวมทั้งกีฬาโอลิมปิกถาวร 28 ชนิดที่จะเข้าแข่งขันในโอลิมปิกฤดูร้อน 2024 รวมถึงรายการในกีฬาที่ไม่ใช่กีฬาโอลิมปิกอื่น ๆ และเพิ่มกีฬาอีก 3 รายการเมื่อวันที่ 12 กันยายน พ.ศ. 2562 รวมเป็น 40 ชนิดกีฬา (ประกอบด้วย 61 สาขา) เพิ่มอีสปอร์ตและเบรกแดนซ์เมื่อวันที่ 18 ธันวาคม พ.ศ. 2563
ประเทศที่เข้าร่วม
คาดว่าทั้ง 45 ประเทศที่เป็นสมาชิกสภาโอลิมปิกแห่งเอเชียจะเข้าร่วมแข่งขัน ประเทศในโอเชียเนียอาจเชิญในบางรายการซึ่งเป็นรอบคัดเลือกโอลิมปิกผ่านทวีปเอเชีย
พวงมาลัย
พวงมาลัย คือพวงดอกไม้ประดิษฐ์ ที่นำดอกไม้ ใบไม้ ต่าง ๆ เช่น กลีบดอกกุหลาบมอญดอกเบญจมาศ​น้ำ ดอกพุด ดอกรัก ดอกผกากรอง ใบแก้ว ดอกข่า ดอกมะลิ ดอกมะลุลี ดอกบานไม่รู้โรย ดอกเล็บมือนาง บานบุรี หงอนไก่ รักเร่ เฟื่องฟ้า มาร้อยเป็นพวงมาลัย โดยมักจะนำมาใช้กราบไหว้พระและสิ่งศักดิ์สิทธิ์ รวมถึงนำมาทำเป็นพวงมาลัยดอกไม้สด สำหรับนำไปไหว้ บิดามารดา ญาติผู้ใหญ่ ตามเทศกาลต่าง ๆ
ศูนย์วิจัยกสิกรไทย เคยสำรวจพฤติกรรมการซื้อพวงมาลัยของคนกรุงเทพฯ พบว่า คนกรุงเทพฯ มีค่าใช้จ่ายในการซื้อพวงมาลัย 1 ปีตกอยู่ที่ 500 ล้านบาท
นอกจากพวงมาลัยสดแล้ว ยังมีพวงมาลัยแป้งพวงที่ทำมาเลียนแบบมาลัยจริง วัสดุคือแป้ง กาว น้ำ สี น้ำอบ​ และสารกันบูดฆ่าเชื้อรา เพื่อให้เก็บรักษาไว้ได้นาน และเป็นของที่ระลึก มักนำจำหน่ายต่างประเทศ
เหลยเหิง
เหลยเหิง (จีนตัวเต็ม : 雷橫 / อังกฤษ : Lei Heng) สำเนียงแต้จิ๋วคือ ลุยเหง เป็นตัวละครสมมุติจากซ้องกั๋ง มีฉายาว่า เสือติดปีก (จีน : 插翅虎 / อังกฤษ : Winged Tiger) เป็นผู้กล้าอันดับที่ 25 ของเขาเหลียงซาน แต่เดิมเป็นมือปราบที่อำเภอยิ้นเฉิง (運城 ท.หุนเสียกุ้ย) และมีความสนิทสนมกับซ่งเจียงและจูถง
ต่อมา มีนางคณิกาคนหนึ่งมาจากเมืองตงจิง ชื่อ ไป๋ซิ่วอิง (白秀英 ท.แป๊ะสิวเอ็ง) ได้กลายมาเป็นนางบำเรอของนายอำเภอ นางเป็นคนที่พูดจาไม่ค่อยดีนัก วันหนึ่งนางได้พูดจาหยาบคายใส่แม่ของเหลยเหิง ทำให้เขาโกรธและฆ่านางตาย จึงต้องโทษเนรเทศ โชคดีที่จูถงปล่อยตัวไป เขาจึงพาแม่ไปขึ้นเขาเหลียงซาน และได้เป็นแม่ทัพทหารราบ แต่น่าเสียดายที่เขาตายในช่วงศึกฟางล่า
รถไฟใต้ดินหนานจิง
รถไฟใต้ดินหนานจิง (Nanjing Metro) เป็นระบบขนส่งมวลชนเร็วที่ให้บริการทั้งในเขตเมืองและชานเมืองของนครหนานจิง เมืองหลวงของมณฑลเจียงซู สาธารณรัฐประชาชนจีน
แผนระบบรถไฟใต้ดินที่ให้บริการในหนานจิงเริ่มขึ้นครั้งแรกในปี พ.ศ. 2527 โดยได้รับการอนุมัติจากคณะกรรมการวางแผนของรัฐบาลกลาง (ปัจจุบันคือคณะกรรมการพัฒนาและปฏิรูปแห่งชาติ) ในปี 2537 การก่อสร้างเริ่มต้นด้วย 16 สถานีแรกของสาย 1 ในปี 2542 และเปิดให้บริการในปี 2548 ปัจจุบันมี 12 เส้นทาง จำนวน 208 สถานี ระยะทางรวม 449.45 กิโลเมตร (279.28 ไมล์) ดำเนินการและดูแลโดยบริษัทหนานจิงเมโทรกรุ๊ป โครงการต่อขยายในอนาคตประกอบด้วย 30 สายที่จะเปิดให้บริการในอีกไม่กี่ปีข้างหน้า และอีกหลายสายที่กำลังรอการอนุมัติเพื่อเริ่มการก่อสร้าง
วงศ์กิ้งก่าคาเมเลี่ยน
วงศ์กิ้งก่าคาเมเลี่ยน (Chameleon) เป็นวงศ์ของสัตว์เลื้อยคลานจำพวกกิ้งก่า ใช้ชื่อวิทยาศาสตร์ว่า Chamaeleonidae
ลักษณะ
เป็นกิ้งก่าที่มีรยางค์ขาและมีลักษณะจำเพาะคือ ลำตัวแบนข้างมาก หางมีกล้ามเนื้อเจริญและใช้ยึดพันกิ่งไม้ได้ บนหัวและด้านหลังของคอมีสันเจริญขึ้นมาปกคลุม นิ้วเท้าแยกจากกันเป็นสองกลุ่ม คือ 2 นิ้วกับ 3 นิ้ว และอยู่ตรงกันข้ามกัน โดยนิ้วเท้าของขาหน้าเป็นกลุ่มของนิ้วที่ 1, 2 และ 3 และกลุ่มของนิ้วที่ 4 และ 5 ส่วนนิ้วเท้าของขาหลังเป็นกลุ่มของนิ้วที่ 1 และ 2 และกลุ่มของนิ้วที่ 3, 4 และ 5 ซึ่งเป็นการปรับปรุงเพื่ออาศัยบนต้นไม้โดยใช้ยึดติดกับกิ่งไม้
นอกจากนี้แล้วยังสามารถยืดลิ้นออกจากปากได้ยาวมาก เนื่องจากกระดูกการปรับปรุงโครงสร้างของกระดูกไฮออยด์ ตามีลักษณะโปนขึ้นมาทางด้านบนของหัวและแต่ละข้างเคลื่อนไหวเป็นอิสระจากกัน สามารถใช้ดวงตาเพียงข้างเดียวคำนวณระยะทางได้ถูกต้องแม่นยำ ซึ่งต่างจากสัตว์มีกระดูกสันหลังชั้นอื่นที่ต้องใช้ตาทั้งสองข้างถึงจะคำนวณระยะทางได้ แต่ทว่ากิ้งก่าคาเมเลี่ยนไม่สามารถที่จะมองเห็นภาพในตำแหน่งหลังหัวได้ เปลือกตามีแผ่นหนังปกคลุม เกล็ดปกคลุมลำตัวมีขนาดเล็กและเรียงตัวต่อเนื่องกัน ไม่มีกระดูกในชั้นหนัง กระดูกหัวไหล่ไม่มีกระดูกอินเตอร์คลาวิเคิลและไม่มีกระดูกไหปลาร้า บางชนิดมีหางสั้นและบางชนิดมีหางยาว พื้นผิวด้านบนของลิ้นมีตุ่ม ฟันที่ขากรรไกรเกาะติดกับพื้นผิวกระดูกโดยตรง กระดูกพเทอรีกอยด์ไม่มีฟัน อีกทั้งยังถือว่าเป็นกิ้งก่าที่สามารถเปลี่ยนสีได้อย่างรวดเร็วอีกด้วย เพื่อใช้ในการพรางตัว กิ้งก่าคาเมเลี่ยนหากินและใช้ชีวิตในเวลากลางวัน ขณะที่กลางคืนจะเป็นเวลาพักผ่อน เซลล์เม็ดสีก็จะพักการทำงานด้วย ดังนั้นในเวลากลางคืน สีต่าง ๆ ของกิ้งก่าคาเมเลี่ยนจะซีดลง บางชนิด บางตัวอาจจะซีดเป็นสีขาวทั้งตัวเลยก็มี
การจับเหยื่อ
กิ้งก่าคาเมเลี่ยนจัดได้ว่าเป็นกิ้งก่าที่มีความโดดเด่นมากในหลายอย่างที่แตกต่างจากกิ้งก่าในวงศ์อื่น ประการหนึ่งก็คือ การใช้ลิ้นยาวในการจับเหยื่อ คือ แมลง กินเป็นอาหาร โดยมีความยาวของลิ้นมากกว่าความยาวลำตัวถึง 2 เท่า ที่ปลายลิ้นจะมีก้อนเนื้อและมีสารเหนียวเคลือบอยู่ ตัวลิ้นมีกล้ามเนื้อวงแหวนขนาดใหญ่ และมีกล้ามเนื้อตามความยาวของลิ้น กล้ามเนื้อวงแหวนถูกล้อมรอบด้วยก้านกระดูกอ่อนที่เจริญจากกระดูกฮัยโอแบรนเคียม ส่วนกล้ามเนื้อฮัยโอกลอสซัสอยู่ทางด้านท้ายของลิ้น กระดูกอ่อนเอนโทกลอสซัสเป็นแผ่นกระดูกกว้างสม่ำเสมอแต่ส่วนทางด้านหน้าเรียวแคบ กลไกของการยืดลิ้น คือ ลดขากรรไกรล่างต่ำลงและยกกระดูกฮัยออยด์ขึ้นพร้อมกันกับยืดลิ้นไปข้างหน้า ในจังหวะเริ่มต้นค่อนข้างช้าต่อจากนั้นลิ้นได้ยืดออกจากปากอย่างรวดเร็วซึ่งเกิดจากการทำงานของกล้ามเนื้ออย่างฉับพลัน ลิ้นที่ยืดได้ยาวเนื่องจากกล้ามเนื้อวงแหวน กล่าวคือ เมื่อกล้ามเนื้อหดตัวทำให้ตัวลิ้นหดแคบลงแต่ยาวขึ้นและยาวเลยส่วนปลายของกระดูกอ่อนแอโทกลอสซัส ลิ้นที่ยืดออกจากปากมีอัตราความเร็ว 5.8 เซนติเมตรต่อวินาที เมื่อลิ้นสัมผัสกับตัวเหยื่อ ถ้าตัวเยนื่อมีขนาดเล็กจะติดอยู่ที่ส่วนปลายของลิ้น แต่ถ้าเหยื่อมีขนาดใหญ่ ก็จะติดกับเนื้อเยื่อบนลิ้น
อาริซะ โคมิยะ
อาริซะ โคมิยะ ชื่อเล่น โยโกะ (小宮 有紗 (Komiya Arisa); เกิดวันที่ 5 กุมภาพันธ์ ค.ศ. 2000) เป็นนักแสดงและนักพากย์สาวชาวญี่ปุ่นจากชิมตสึเกะ, จังหวัดโทชิงิ โคมิยะเป็นที่รู้จักจากการรับบทเป็น โยโกะ อูซามิ/เยลโลบัสเตอร์ในซูเปอร์เซ็นไตซีรีส์ ขบวนการจารชน โกบัสเตอร์ส เมื่อ ค.ศ. 2012 และไดอะ คูโรซาวะ ในโปรเจกต์มัลติมีเดีย เลิฟไลฟ์! ซันไชน์!! ปฏิบัติการล่าฝันสคูลไอดอล
แหล่งข้อมูลอื่น
1994
โอวเผิง
โอวเผิง (จีนตัวเต็ม : 歐鵬 / อังกฤษ : Ou Peng) สำเนียงแต้จิ๋วคือ อาวเผ็ง เป็นตัวละครสมมุติจากซ้องกั๋ง มีฉายาว่า อีนทรีทองผยองเมฆ (จีน : 摩雲金翅 / อังกฤษ : Golden Wings Brushing Against the Clouds) เป็นผู้กล้าอันดับที่ 48 ของเขาเหลียงซาน และเป็นคนที่ 12 ในตำแหน่ง 72 สหายดิน
เขาเกิดในตระกูลทหารที่เมืองหวงโจว (黃州 ท.อึงจิว ; ปัจจุบันคือเมืองหวงกัง มณฑลเหอเป่ย) บรรพบุรุษของเขารับราชการเป็นทหารรักษาพระองค์มาหลายชั่วอายุคน แม้ว่าในตอนแรก เขาได้ทำงานตามรอยบรรพบุรุษของเขา แต่แล้วเขาก็ทิ้งอาชีพทหารหลังจากทะเลาะกับหัวหน้าของเขา เขาตัดสินใจไปเป็นหัวหน้าโจรที่เขาประตูเหลือง (黃門山 ท.เขาอึงบุนซัว) ร่วมกับ เจี่ยงจิ้ง หม่าหลิน และ เถาจงว่าง
ในช่วงการรบกับฟางล่า เขาเป็นหนึ่งในขุนพลภายใต้สังกัดของหลูจุ้นอี้ ในตอนที่เข้าโจมตีเมืองฮิมจิวนั้น เขาถูกผังว่านชุน (龐萬春 ท.พังบวนขุน) ยิงธนูใส่จนถึงแก่ความตาย
ไอซีที
ไอซีที (ICT) อาจหมายถึง
สโมสรฟุตบอลเอฟเวอร์ตันในฤดูกาล 2014–15
ฤดูกาล 2014–15 เป็นฤดูกาลที่ 23 ของเอฟเวอร์ตันในพรีเมียร์ลีก และเป็นฤดูกาลที่ 61 ที่ยังคงโลดแล่นอยู่บนลีกสูงสุดของระบบฟุตบอลอังกฤษ นับได้ว่าเป็นฤดูกาลที่ 115 ของลีกฟุตบอลที่เอฟเวอร์ตันได้อยู่ในระบบการแข่งขันทุกฤดูกาลและเป็นฤดูกาลที่ 118 ในฟุตบอลทุกรายการ
แมตช์
โปรแกรมการแข่งขันของฤดูกาล 2014–15 ได้ประกาศออกมาเมื่อวันที่ 18 มิถุนายน ค.ศ. 2014 ในเวลา 9.00 น. ตามเวลาท้องถิ่นที่ประเทศอังกฤษ
อัปเดตล่าสุด: แมตช์ที่ลงแข่งขันวันที่ 24 พฤษภาคม ค.ศ. 2015 ที่มา: Everton F.C.
เอฟเอ คัพ
อัปเดตล่าสุด: 13 มกราคม ค.ศ. 2015 ที่มา: Everton F.C.
ลีก คัพ
อัปเดตล่าสุด: 26 กันยายน 2014 ที่มา: Everton F.C.
ผู้เล่นที่ทำประตูสูงสุด
{| class="wikitable sortable" style="text-align:center" ! width=15px | R. ! width:35px;"|Pos. ! width:35px;"|No. ! width=200px;"|ชื่อ ! width=75px;"|พรีเมียร์ ลีก ! width=75px;"|ยูโรปา ลีก ! width=75px;"|เอฟเอ คัพ ! width=75px;"|ลีก คัพ ! width=75px;"|รวม !colspan="4"|รวม || 48 || 20 || 3 || 0 || 71
ดินแดนครัสโนยาสค์
ดินแดนครัสโนยาสค์ (Красноя́рский край) เป็นเขตการปกครองของประเทศรัสเซีย โดยมีศูนย์กลางการบริหารคือ ครัสโนยาสค์ ซึ่งเป็นเมืองใหญ่อันดับ 3 ของไซบีเรีย (รองจาก Novosibirsk และ Omsk) ดินแดนครัสโนยาสค์เป็นหนึ่งในดินแดนที่ใหญ่ที่สุดของสหพันธรัฐรัสเซีย โดยใหญ่เป็นอันดับที่สอง (รองจาก สาธารณรัฐซาฮา) และใหญ่เป็นอันดับที่ 3 ของโลก รองจาก สาธารณรัฐซาฮา และ รัฐเวสเทิร์นออสเตรเลีย โดยมีประชากรทั้งหมด 2,828,187 คน (2010 Census).
ไทระ โนะ ชิกะซะเนะ
ไทระ โนะ ชิกะซะเนะ (平親真, 31 มีนาคม 1260 – 31 มีนาคม 1290) นักรบชาวญี่ปุ่นในช่วง ยุคกลาง เป็นเหลนของ ไทระ โนะ คิโยะโมะริ หลานของ ไทระ โนะ ชิเงะโมะริ และบุตรชายของ ไทระ โนะ ซุเกะโมะริ เขานับเป็นสมาชิกฝ่ายชายคนสุดท้ายของ ตระกูลไทระ นับตั้งแต่ลุงของเขาคือ ไทระ โนะ โคะเระโมะริ และญาติผู้พี่ของเขาคือ ไทระ โนะ โระกุได ถูกสังหาร
โอะดะ โนะบุนะงะ ไดเมียวคนสำคัญใน ยุคเซ็งโงะกุ ได้อ้างว่าตนเองสืบเชื้อสายจากชิกะซะเนะ
จอโกโก
จอโกโก (ကျော်ကိုကို; เกิด 20 ธันวาคม 1992) เป็นนักฟุตบอลชาวพม่า เล่นในตำแหน่งกองหน้าให้กับทีมชาติพม่า เขาทำได้ประตู 5 ประตูในฟุตบอลชายในซีเกมส์ 2011 ช่วยให้ทีมชาติพม่าชุดอายุไม่เกิน 23 ปี จบในอันดับ 3 และสามารถคว้าเหรียญทองแดงมาครองได้สำเร็จ
อาชีพ
จอโกโกเริ่มต้นค้าแข้งกับสโมสรในลีกบ้านเกิดชื่อเซยาชเวมเย ในฐานะนักเตะเยาวชนเมื่อ ค.ศ. 2009 ก่อนจะก้าวขึ้นมาติดทีมชุดใหญ่ในปีถัดมาและได้แสดงทักษะความสามารถให้เห็นจึงถูกเรียกตัวไปติดทีมชาติพม่า โดยลงเล่นให้กับทีมชุดใหญ่ไป 2 ปี ตั้งแต่ ค.ศ. 2010–2012 ทั้งสิ้น 41 นัด ยิงได้ 18 ประตู
จากนั้นใน ค.ศ. 2013 สโมสรย่างกุ้งยูไนเต็ด สโมสรชื่อดังในลีกบ้านเกิด ได้ซื้อตัวจอโกโกไปด้วยค่าตัวมหาศาล ทำให้เขากลายเป็นตัวหลักทั้งในสโมสรและทีมชาติ รวมถึงพาทีมต้นสังกัดคว้าแชมป์เมียนมาเนชันแนลลีกได้ถึง 2 สมัย และเจเนอรัลอองซานชีลด์ (General Aung San Shield) อีก 1 สมัย
กระทั่งเดือนธันวาคม ค.ศ. 2017 สโมสรเชียงราย ยูไนเต็ดจากไทยลีก ได้เซ็นสัญญาดึงมาร่วมทีมในฐานะโควตาอาเซียนด้วยสัญญายืมตัว 1 ปี โดยประเดิมสนามให้กับทีมในไทยลีกนัดที่เสมอ 1– 1 กับเอสซีจี เมืองทอง ยูไนเต็ด ที่เอสซีจีสเตเดียม เมื่อวันเสาร์ที่ 3 มีนาคม ค.ศ. 2018
พระเจ้าบรมวงศ์เธอ พระองค์เจ้าผ่องประไพ
พระเจ้าบรมวงศ์เธอ พระองค์เจ้าผ่องประไพ หรือ พระเจ้าบรมวงศ์เธอ พระองค์เจ้าผ่อง (เดิม หม่อมเจ้าผ่องประไพ; 19 ธันวาคม พ.ศ. 2410 – 11 มีนาคม พ.ศ. 2485) เป็นพระราชธิดาพระองค์แรกในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์แข
พระประวัติ
พระเจ้าบรมวงศ์เธอ พระองค์เจ้าผ่องประไพ หรือ พระองค์เจ้าผ่อง เป็นพระราชธิดาพระองค์แรกในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์แข เมื่อวันพฤหัสบดี เดือนอ้าย แรม 8 ค่ำ ปีเถาะ ตรงกับวันที่ 19 ธันวาคม พ.ศ. 2410 เมื่อประสูติได้รับพระราชทานพระนามจากพระบาทสมเด็จพระจอมเกล้าเจ้าอยู่หัว ว่า “หม่อมเจ้าผ่องประไพ” เพราะขณะนั้นพระบิดาดำรงพระอิสริยยศเป็นสมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานาถ ส่วนพระมารดาเป็นพระพี่เลี้ยงของพระบิดา ขณะพระบิดามีพระชนมายุเพียง 14-15 พรรษา ส่วนพระมารดามีอายุมากกว่าพระบิดาประมาณ 3 ปี เมื่อหม่อมเจ้าผ่องประไพประสูติใหม่ ๆ นั้นพระบาทสมเด็จพระจอมเกล้าเจ้าอยู่หัว ผู้เป็นพระอัยกากริ้วหม่อมราชวงศ์แขที่ทำให้พระราชโอรสของพระองค์ทรงประพฤติผิดเกินวัย แต่พระองค์ก็มิได้ทรงลงโทษหม่อมราชวงศ์แข เพราะมีพระเมตตาอยู่แล้ว
ต่อมาในปี พ.ศ. 2411 เมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชย์ หม่อมราชวงศ์แขได้เป็นเจ้าจอมมารดา หม่อมเจ้าผ่องประไพก็ทรงมีพระยศเป็น พระเจ้าลูกเธอ พระองค์เจ้า แต่พระบาทสมเด็จพระจุลจอมเกล้าเจ้าอยู่หัวโปรดเจ้าคุณพระประยุรวงศ์ (เจ้าคุณจอมมารดาแพ ในรัชกาลที่ 5) ซึ่งเป็นหม่อมคนที่สองของพระองค์ และโปรดพระเจ้าลูกเธอ พระองค์เจ้าศรีวิไลยลักษณ์ พระธิดาพระองค์ที่สองที่เกิดจากเจ้าจอมมารดาแพเป็นพิเศษ ทำให้เจ้าจอมมารดาหม่อมราชวงศ์แขและพระองค์ผ่องประไพถูกลดความสำคัญลง ประกอบกับพระอุปนิสัยของพระองค์เจ้าผ่องประไพที่ค่อนข้างดื้อจึงมิได้เป็นที่โปรดปรานของพระบิดา เมื่อยังทรงพระเยาว์พระองค์เจ้าผ่องประไพทรงอยู่ภายใต้การอุปถัมภ์ของสมเด็จพระเจ้าบรมวงศ์เธอ กรมพระยาสุดารัตนราชประยูร ด้วยความที่พระองค์เจ้าผ่องประไพมีพระอุปนิสัยที่ดื้อ ขณะที่ทรงพระบังคนในโถ มักไม่ใคร่ลุกออกจากโถ แม้พระพี่เลี้ยงจะตักเตือนแต่ก็ไม่ทรงยินยอม บางครั้งจึงปล่อยให้ทรงนั่งโถเช่นนั้นนานหลายชั่วโมง
ในปี พ.ศ. 2416 พระบาทสมเด็จพระจุลจอมเกล้าเจ้าอยู่หัวมีรับสั่งให้เจ้านายทุกพระองค์ทรงยกเลิกการหมอบคลาน แต่ให้ยืนคำนับแบบตะวันตก ซึ่งเจ้านายทุกพระองค์ทรงยืนหมดยกเว้นพระองค์เจ้าผ่องประไพที่ยังทรงหมอบอยู่ พระบาทสมเด็จพระจุลจอมเกล้าเจ้าอยู่หัวทรงกริ้วมาก เลยทรงพระดำเนินไปดึงพระเมาลี (จุก) ของพระองค์เจ้าผ่องประไพ แต่พระองค์เจ้าผ่องประไพก็ยังทรงหมอบอยู่ตลอด
ถึงแม้พระเจ้าลูกเธอ พระองค์เจ้าผ่องประไพจะดูไม่เป็นที่โปรดปรานของรัชกาลที่ 5 และคนอื่น ๆ นักแต่ความเป็นพ่อ-ลูกกันนั้นก็ตัดกันไม่ขาด ครั้งหนึ่งพระบาทสมเด็จพระจุลจอมเกล้าเจ้าอยู่หัวมีหมายกำหนดการเสด็จพระราชดำเนินเยี่ยมพระบรมมหาราชวัง ชาววังต่างก็เตรียมการรับเสด็จ พระองค์เจ้าผ่องประไพก็ทรงทำพัดขนนกขนาดใหญ่ เพื่อที่จะทูลเกล้าฯถวายพระบิดา เมื่อถึงวัน พระบาทสมเด็จพระจุลจอมเกล้าเจ้าอยู่หัวทรงพระดำเนินไปตามลาดพระบาท และทรงทักทายเจ้านายฝ่ายในโดยทั่วกัน เมื่อทรงพระดำเนินถึงตรงหน้าพระองค์เจ้าผ่องประไพ ทรงหยุดทักและทรงรับพัดขนนกไว้ พระองค์เจ้าผ่องประไพทรงกราบแทบพระบาทของพระบิดา ทรงรับสั่งถามว่า อยากได้อะไร เมื่อพระองค์ผ่องประไพกราบบังคมทูลว่า "อยากได้พระธำมรงค์เพคะ" พระบิดาก็ทรงรับสั่งว่า "แล้วจะให้" (ซึ่งในเวลาต่อมาพระบาทสมเด็จพระจุลจอมเกล้าเจ้าอยู่หัวก็ทรงพระราชทานทานพระธำมรงค์เพชรแก่พระราชธิดาตามพระประสงค์) พระองค์เจ้าผ่องประไพทรงกราบอีกครั้ง น้ำพระเนตรคลอ เพราะในชีวิตของพระองค์ไม่ได้มีโอกาสรับใช้ใกล้ชิดพระยุคลบาทเหมือนน้อง ๆ พระองค์อื่นเลย พระบาทสมเด็จพระจุลจอมเกล้าเจ้าอยู่หัวทรงถือพัดขนนกและทรงพระดำเนินต่อไป สร้างความปลาบปลื้มให้แก่พระองค์เจ้าผ่องประไพ และเจ้านายพระองค์อื่น ๆ ที่อยู่ในเหตุการณ์วันนั้นเป็นอย่างมาก
ในบันทึกจดหมายเหตุรายวันของสมเด็จพระบรมราชปิตุลาธิบดี เจ้าฟ้ามหาวชิรุณหิศ สยามมกุฎราชกุมาร ได้บันทึกเหตุการที่พระองค์เจ้าหญิงผ่อง เสด็จร่วมงานเลี้ยงแฟนซี อันแสดงให้เห็นถึงความอนุรักษ์นิยมของพระองค์เจ้าหญิงผ่อง ดังนี้ว่า
'วันอาทิตย์ วันที่ ๒๓ กันยายน พ.ศ. ๒๔๒๖'
"สี่โมงเช้าเราแต่งตัวไปบน เลี้ยงพระที่พระที่นั่งจักรีสามสิบรูป เราขึ้นไปถึงยังไม่เสด็จออก ห้าโมงนานเสด็จออกเลี้ยงพระ พระฉันแล้วพระศรีสุนทรมายืนอ่านประกาศหน้าเครื่องสังเวย แล้วเสด็จขึ้น เกือบบ่ายโมงเรากลับตำหนัก กินข้าวกลางวัน บ่ายสี่โมงนานเราไปบน เห็นคนนั่งเวียนเทียนรอบพระที่นั่งข้างล่าง เราขอหลีกไป ทูลหม่อมบนกำลังเสวยอยู่ในห้องเขียว ห้าโมงเจ้านายพี่น้องแต่งตัวแฟนซีไปตามก๊าดเราเชิญ เราแต่งทหารบก น้องชายโตแต่งทหารเรือ แต่งไทยแต่พี่ผ่ององค์เดียว ย่ำค่ำแล้วทูลหม่อมบนทรงพาไปนั่งโต๊ะพร้อมกันที่พระที่นั่งมูลสถานบรมอาศน์ เรานั่งตรงกับน้องชายโต รวมพี่น้องซึ่งนั่งโต๊ะทั้งตัวเราด้วยยี่สิบคน ที่นั่งโต๊ะไม่ได้ก็ไปพร้อมกัน เลี้ยงเสร็จแล้วหมายจะมีเซอคัสเหมือนคราวก่อน ไม่มี เพราะทูลหม่อมบนท่านไม่ได้รับสั่งไว้ เรากลับตำหนัก ถอดเสื้อแล้วไปเที่ยวดูซุ้ม"
เมื่อพระบาทสมเด็จพระจุลจอมเกล้าเจ้าอยู่หัว ทรงสร้างพระราชวังสวนดุสิตขึ้น พระมเหสี เจ้าจอมมารดา เจ้าจอม พระราชธิดา ต่างเสด็จออกไปมีตำหนักหรือสำนักเพื่อเฝ้าแหนใกล้ชิด แต่พระองค์เจ้าผ่องประไพยังคงประทับแต่ในพระบรมมหาราชวัง และห่างเหินกับพระบิดาจนกระทั่งพระบิดาสวรรคต
เมื่อครั้งที่พระเจ้าพี่นางเธอ พระองค์เจ้าหญิงผ่อง จะทรงบำเพ็ญพระกุศลฉลองพระชันษาครบ 60 ปีบริบูรณ์ในเดือนธันวาคม พ.ศ. 2470 สมเด็จพระศรีสวรินทิราบรมราชเทวี พระพันวัสสามาตุจฉาเจ้า มีพระประสงค์จะพิมพ์หนังสือพระราชทานช่วยสำหรับจะได้ถวายและจ่ายแจกเปนมิตรพลี จึงได้มีรับสั่งมายังราชบัณฑิตยาสภาให้เลือกเรื่องหนังสือและจัดการพิมพ์ถวาย โดยราชบัณฑิตยสภาได้เลือกหนังสือพระราชนิพนธ์พระบาทสมเด็จพระจุลจอมเกล้าเจ้าอยู่หัว พระราชนิพนธ์กลอนเรื่องไดเอรีซึมทราบกับตามเสด็จไทรโยค เพื่อจัดพิมพ์ถวายเป็นพระกุศล
สิ้นพระชนม์
ภายหลังจากเจ้าจอมมารดาหม่อมราชวงศ์แข ถึงแก่อนิจกรรม พระองค์เจ้าผ่องประไพได้ประทับในพระบรมมหาราชวังจนกระทั่งสิ้นพระชนม์ในวันที่ 11 มีนาคม พ.ศ. 2485 สิริพระชันษา 75 ปี ซึ่งมีปรากฏหลักฐานจากพระหัตถเลขาของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ กราบทูล สมเด็จกรมพระยาดำรง ฯ ในสาสน์สมเด็จ ความว่า "องค์หญิงผ่อง สิ้นพระชนม์วันที่ 11 มีนาคม ประชวรพระโรคชรา รุ่งขึ้นวันที่ 12 เชิญพระศพออกไปที่หออุเทศทักษิณา สรงพระศพพระองค์เจ้าผ่องที่ตำหนัก แล้วเชิญพระโกศออกไปตั้งที่หออุเทศทักษิณา วันที่ 12 มีนาคม ให้ในพระราชสำนักไว้ทุกข์ถวายพระองค์เจ้าผ่อง 7 วัน พระราชกุศล 7 วัน ที่พระศพพระองค์เจ้าผ่อง ณ หออุเทศทักษิณา วันที่ 18 มีนาคม" ซึ่งต่อมาสมเด็จพระเจ้าบรมวงศ์เธอ กรมพระยาดำรงราชานุภาพ ทรงมีพระหัตถเลขากราบทูลกลับ ความว่า "เป็นความรู้ใหม่ที่พระองค์หญิงผ่องสิ้นพระชนม์ แต่พระชนมมายุได้ 75 ปี โดยเฉพาะที่เป็นพระเจ้าลูกเธอของสมเด็จพระพุทธเจ้าหลวง ก็ควรนับว่าพระชันษายืนมาก" พระราชทานเพลิงพระศพ ณ พระเมรุวัดเทพศิรินทราวาสราชวรวิหาร เมื่อวันที่ 20 ธันวาคม พ.ศ. 2485 ส่วนหม่อมหลวงศรีฟ้า ลดาวัลย์ ได้ระบุว่าพระองค์เจ้าผ่องประไพสิ้นพระชนม์ในปี พ.ศ. 2473 เมื่อพระชันษา 63 ปี
โดยรายละเอียดปรากฏในหมายกำหนดการพิธีพระราชทานเพลิงพระศพ พระเจ้าบรมวงศ์เธอ พระองค์เจ้าผ่อง ดังนี้
"วันที่ ๑๙ ธันวาคม เวลา ๑๖ นาฬิกา คณะผู้สำเร็จราชการแทนพระองค์มาที่หอนิเพธพิทยา มีพระธรรมเทศนากันฑ์ ๑ แล้วพระสงค์ ๔๐ รูปสดับปกรณ์
การแต่งกาย วันนี้แต่งเครื่องแบบครึ่งยศ ไว้ทุกข์ ประดับเครื่องราชอิสริยาภรน์
วันที่ ๒๐ ธันวาคม เวลา ๙ นาฬิกา เชิญพระศพพระเจ้าบรมวงศ์เธอ พระองค์เจ้าบุษบันบัวผัน และพระศพพระเจ้าบรมวงศ์เธอ พระองค์เจ้าผ่อง จากพระบรมมหาราชวัง ไปสุสานหลวงวัดเทพศิรินทราวาส เวียนพระเมรุแล้วเชิญขึ้นตั้งบนพระเมรุ
เวลา ๑๐ นาฬิกา คณะผู้สำเร็จราชการแทนพระองค์ไปยังพลับพลาอิสริยาภรน์ พระสงค์สดับปกรณ์พระศพละ ๒๐ รูป แล้วประธานคณะผู้สำเร็จราชการแทนพระองค์เสด็จขึ้นพระเมรุ พระราชทานเพลิงพระศพ
การแต่งกาย วันนี้แต่งเครื่องแบบเต็มยศ ไว้ทุกข์ ประดับเครื่องราชอิศริยาภรณ์สวมสายสะพายเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ หรือสายสะพายเครื่องราชอิสรยาภรณ์ช้างเผือก
วันที่ ๒๑ ธันวาคม เวลา ๑๐ นาฬิกา ๓๐ นาที พระราชวงศ์เสด็จไปเก็บพระอัฐิ แล้วเชิญไปประดิษฐานที่หอพระนาก ไนพระบรมมหาราชวัง
วันนี้แต่งเครื่องแบบปรกติ ไว้ทุกข์"
พระนาม
พระนามของพระองค์ มีปรากฏอยู่สองพระนาม คือ ในคราวเป็นหม่อมเจ้าปรากฏพระนามว่า หม่อมเจ้าหญิงผ่องประไพ แต่พระบิดาสถาปนาเป็น พระองค์ผ่อง ทั้งสองพระนามนี้ปรากฏใช้อยู่ทั้งสอง ดังนี้ พระนามทั้งสองนี้ ปรากฏใช้ในบันทึกต่าง ๆ จึงเป็นที่สับสนเล็กน้อย
สาธารณรัฐกล้วย
ในทางรัฐศาสตร์ ศัพท์ สาธารณรัฐกล้วย (banana republic) หมายถึงประเทศไร้เสถียรภาพทางการเมืองที่มีระบบเศรษฐกิจขึ้นอยู่กับการส่งออกผลผลิตหรือทรัพยากรสิ้นเปลืองเพียงชนิดเดียว เช่น กล้วย แร่ธาตุ ใน ค.ศ. 1901 โอ. เฮนรี นักเขียนชาวอเมริกันได้บัญญัติศัพท์นี้ขึ้นเพื่อใช้สื่อถึงประเทศฮอนดูรัสและประเทศเพื่อนบ้านภายใต้การขูดรีดทางเศรษฐกิจของบริษัทต่าง ๆ จากสหรัฐ เช่น ยูไนเต็ดฟรูตคัมพานี สังคมแบบฉบับในสาธารณรัฐกล้วยเป็นสังคมที่มีชนชั้นแยกกันอย่างสุดขีด โดยมักจะเป็นชนชั้นแรงงานที่ยากจนกับชนชั้นปกครองที่ร่ำรวยซึ่งประกอบด้วยอภิชนทางธุรกิจ การเมือง และการทหารในสังคมนั้น ชนชั้นปกครองควบคุมภาคพื้นฐานของเศรษฐกิจผ่านการขูดรีดแรงงาน ดังนั้น ศัพท์ สาธารณรัฐกล้วย จึงเป็นคำบรรยายแฝงนัยดูหมิ่นสำหรับระบอบคณาธิปไตยใด ๆ ที่รับสินบนเพื่อแลกเปลี่ยนกับการส่งเสริมและสนับสนุนการแสวงหาประโยชน์จากพื้นที่เพาะปลูกทางการเกษตรขนาดใหญ่โดยเฉพาะการปลูกกล้วย
สาธารณรัฐกล้วยเป็นประเทศที่มีระบบเศรษฐกิจแบบทุนนิยมโดยรัฐ โดยที่ประเทศเหล่านี้จะดำเนินการในลักษณะวิสาหกิจการค้าเอกชนเพื่อผลกำไรพิเศษของชนชั้นปกครอง การแสวงประโยชน์ดังกล่าวเกิดขึ้นได้จากการสมรู้ร่วมคิดระหว่างรัฐกับการผูกขาดทางเศรษฐกิจที่ได้รับการสนับสนุน กำไรที่ได้จากการแสวงประโยชน์ส่วนตัวจากที่ดินสาธารณะตกเป็นทรัพย์สินส่วนตัว ในขณะที่หนี้ที่เกิดขึ้นนั้นเป็นความรับผิดชอบทางการเงินของคลังสาธารณะ เศรษฐกิจที่ไม่สมดุลดังกล่าวยังถูกจำกัดด้วยการพัฒนาเศรษฐกิจที่ไม่สม่ำเสมอของเมืองและประเทศ และมักจะลดค่าสกุลเงินของประเทศให้กลายเป็นธนบัตรที่ไม่มีมูลค่า (เงินกระดาษ) ทำให้ประเทศเหล่านั้นไม่มีสิทธิ์ได้รับสินเชื่อระหว่างประเทศเพื่อการพัฒนา
ด็อกเตอร์ชิวาโก (ภาพยนตร์)
ด็อกเตอร์ชิวาโกเป็นภาพยนตร์ชีวิต ภาพยนตร์รัก และภาพยนตร์สงคราม ที่มีเนื้อหาเกี่ยวนายแพทย์และกวีชาวรัสเซียชื่อ นายแพทย์ยูริ อังเดรเยวิช ชิวาโก และความรักที่มีต่อหญิงสาวสองคน คือ ลาริซซา "ลารา" แอนติโปวา และ ทันยา โกรมีโก ฉากหลังในเรื่องกินเวลาหลายสิบปี ตั้งแต่สงครามโลกครั้งที่หนึ่ง การปฏิวัติรัสเซีย สงครามกลางเมืองรัสเซีย ไปจนถึงการโค่นล้มพระเจ้าซาร์นิโคลัสที่ 2 และสถาปนาสหภาพโซเวียต  ตั้งแต่ทศวรรษ 1910 จนถึง ทศวรรษ 1950
ภาพยนตร์เรื่องนี้ได้รับความนิยมติดต่อกันมาหลายปี จนติดอันดับ 8 ของภาพยนตร์ทำรายได้สูงสูงตลอดกาล หลังปรับปรุงดัชนีเงินเฟ้อแล้ว ภาพยนตร์ได้รับการเสนอชื่อเข้าชิงรางวัลออสการ์ 10 สาขา และได้รับรางวัล 5 สาขา และได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา ในปีนั้น
จอห์น ฮ็อทแฮม บารอนเน็ทที่ 1
จอห์น ฮ็อทแฮม บารอนเน็ทที่ 1 (Sir John Hotham, 1st Baronet) (เสียชีวิต3 มกราคม ค.ศ. 1645) จอห์น ฮ็อทแฮม บารอนเน็ทที่ 1 เป็นฝ่ายรัฐสภาในสงครามกลางเมืองอังกฤษ ฮ็อทแฮมมาจากครอบครัวในยอร์คเชอร์และมีประสพการณ์ในการต่อสู้ในสงครามสามสิบปีในระยะแรก และเป็น High Sheriff ของยอร์คเชอร์ระหว่าง ค.ศ. 1634 ถึง ค.ศ. 1635
ดูเพิ่ม
1645
กองกำลังป้องกันตนเองภาคพื้นดินญี่ปุ่น
กองกำลังป้องกันตนเองภาคพื้นดินญี่ปุ่น (Japan Ground Self-Defense Force คำย่อ: JGSDF ) เป็นหนึ่งในสามเหล่าทัพ ของประเทศญี่ปุ่น ดำเนินการบรรเทาทุกข์และพิทักษ์ผลประโยชน์ของประเทศญี่ปุ่น มาตั้งแต่ ค.ศ. 1954 สืบต่อจาก กองทัพบกจักรวรรดิญี่ปุ่น ซึ่งถูกยุบไปจากการที่ญี่ปุ่นแพ้สงครามโลกครั้งที่สอง
เหล่าทัพส่วนภูมิภาค
กองกำลังป้องกันตนเองภาคพื้นดินญี่ปุ่น ได้แบ่งการบริหารจัดการกำลังพล ออกเป็น 5 หน่วย ประจำการในแต่ละภูมิภาค คือ
กำลังรบ
รถหุ้มเกราะลำเลียง
อากาศยาน อากาศยานของกองกํ่าลังป้องกันตนเองทางบกมีทั้งสิ้น 497ลำ
โคเอ็ง คนโด
โคเอ็ง คนโด เกิดเมื่อวันที่ 11 ตุลาคม ค.ศ. 1978 เป็นนักแสดงชายชาวญี่ปุ่น
โจนส์ทาวน์
โจนส์ทาวน์ (Jonestown) หรือ โครงการเกษตรกรรมพีเพิลส์เทมเพิล (Peoples Temple Agricultural Project) เป็นเมืองที่จิม โจนส์ ผู้นำลัทธิพีเพิลส์เทมเพิลสร้างขึ้น ในวันที่ 18 พฤศจิกายน ค.ศ. 1978 เมืองได้เป็นที่รู้จักเมื่อสาวก 918 เสียชีวิตจากการดื่มยาพิษในเหตุฆ่าตัวตายหมู่ โดยเกือบหนึ่งในสาม (304 ราย) ของจำนวนนั้นเป็นผู้เยาว์ หลังก่อเหตุ จิม โจนส์ฆ่าตัวตายด้วยการใช้ปืนพกยิงเข้าที่ศีรษะเป็นผลให้เสียชีวิตโดยทันที
ทางหลวงหมายเลข 8 (ประเทศกัมพูชา)
ทางหลวงหมายเลข 8 (10008) เป็นหนึ่งในทางหลวงของประเทศกัมพูชา มีระยะทางตลอดทั้งสายรวม 90 km ทางหลวงหมายเลข 8 ตั้งอยู่ที่จังหวัดไพรแวง ซึ่งอยู่ทางตะวันออกเฉียงใต้ของประเทศกัมพูชา
ทางหลวงหมายเลข 8 เริ่มขึ้นที่แยกทางหลวงหมายเลข 6 ทันทีที่ข้ามแม่น้ำโขง บนสะพานเปรกตามัค ทางหลวงหมายเลข 8 เลี้ยวขวาผ่านหมู่บ้านอำพิล ใกล้ชายแดนประเทศเวียดนาม และสิ้นสุดที่แยกทางหลวงหมายเลข 7
พระราชธรรมนิเทศ (พยอม กลฺยาโณ)
พระราชธรรมนิเทศ มีนามเดิมว่า พยอม จั่นเพชร ฉายา กลฺยาโณ เป็นพระราชาคณะชั้นราชฝ่ายมหานิกาย ปัจจุบันดำรงตำแหน่งทางพระสังฆาธิการเป็นเจ้าอาวาสวัดสวนแก้ว จังหวัดนนทบุรี พระนักเทศน์,นักบรรยาย และนักสังคมสงเคราะห์ชาวนนทบุรี ผู้ก่อตั้งมูลนิธิสวนแก้ว
ประวัติ
พระราชธรรมนิเทศ เกิดเมื่อวันที่ 24 เมษายน พ.ศ. 2492 อำเภอบางใหญ่ จังหวัดนนทบุรี บรรพชาเมื่อเดือนเมษายน พ.ศ. 2502 และอุปสมบทเมื่อวันที่ 16 มิถุนายน พ.ศ. 2513 ณ วัดสังวรพิมลไพบูลย์ อำเภอบางใหญ่ จังหวัดนนทบุรี สำเร็จการศึกษานักธรรมชั้นเอกในปี พ.ศ. 2516 และได้ไปจำพรรษาอยู่กับท่านพุทธทาสที่สวนโมกขพลารามในการปฏิบัติธรรม แล้วจึงได้กลับมาทำการเผยแผ่พระพุทธศาสนาและพัฒนาวัดสวนแก้ว จังหวัดนนทบุรี
ทั้งนี้ ท่านพระพยอม กัลยาโณ เป็นศิษย์คนสำคัญท่านหนึ่งของท่านพุทธทาสด้วยเช่นกัน
วัดสวนแก้ว และมูลนิธิสวนแก้ว,องค์กรสาธารณประโยชน์
วัดสวนแก้ว ตั้งอยู่ตำบลบางเลน อำเภอบางใหญ่ จังหวัดนนทบุรี แต่เดิมวัดนี้ชื่อ "วัดแก้ว" เป็นวัดร้างมา 80 ปี จนกระทั่งหลวงพ่อเทียน จิตฺตสุโภ และพระภิกษุอีก 3-4 รูป ได้เข้ามาพำนักแต่พื้นที่ของวัดเต็มไปด้วยสวนต่างๆ หลวงพ่อไม่สามารถจะบูรณะได้ เพราะขาดบุคลากร ที่จะช่วย พัฒนา   เมื่อปี พ.ศ. 2521 พระพยอม กัลยาโณ และเพื่อนพระภิกษุอีก 2 รูปได้เดินทางมาจากสวนโมกขพลาราม เพื่อขอทำโครงการบวชเณร ภาคฤดูร้อนที่วัดแห่งนี้ หลังจากนั้นในปี พ.ศ. 2522 หลวงพ่อได้มอบหมายให้พระพยอมและเพื่อนพระภิกษุเป็นผู้ดูแลรักษาวัด เนื่องด้วยหลวงพ่อเทียนนั้นดำริจะเดินทางกลับจังหวัดเลย
ต่อมาภายหลังจึงได้เปลี่ยนชื่อวัดเป็นวัดสวนแก้ว และได้จัดตั้งมูลนิธิสวนแก้ว ขึ้น โดยมีวัตถุประสงค์หลัก 3 ประการ คือ ในปี พ.ศ. 2548 “มูลนิธิสวนแก้ว” ได้ถูกรับรองเป็น “องค์กรสาธารณประโยชน์” (ทะเบียนเลขที่ 0163) ตามความในมาตรา 34 แห่งพระราชบัญญัติส่งเสริมการจัดสวัสดิการสังคม พ.ศ. 2546 เมื่อวันที่ 6 กันยายน พ.ศ. 2548 ภายใต้ของสำนักงานคณะกรรมการส่งเสริมการจัดสวัสดิการสังคมแห่งชาติ กระทรวงพัฒนาสังคมและความมั่นคงของมนุษย์ โดยมีวัตถุประสงค์หลัก 6 ประการ คือ
วัดนี้มีอาณาบริเวณกว้างขวางมาก ตลอดทางเดินเข้าสู่ตัววัดมีไม้ใหญ่เขียวครึ้ม ติดป้ายคำขวัญเป็นข้อความเตือนสติพร้อมทั้งยังมีภาพวาดที่สวยงามอยู่ภายในวัด ด้านหน้าวัดมีร้านขายของที่ระลึก และร้านค้าเล็กๆมากมาย เมื่อเดินเข้าไปด้านในวัด จะพบลานโค้งและพระอุโบสถธรรมชาติ ซึ่งแต่ละวัน จะมีพุทธศาสนิกชนมาฟังเทศน์ฟังธรรมกันเป็นจำนวนมาก
โยชิมาซะ คนโด
โยชิมาซะ คนโด เกิดเมื่อวันที่ 13 สิงหาคม ค.ศ. 1961 เป็นนักแสดงชายชาวญี่ปุ่น
ลามาฆาเดสนูดา
ลามาฆาเดสนูดา (La maja desnuda) เป็นภาพวาดของฟรันซิสโก โกยา จิตรกรสัจนิยมในคริสต์ศตวรรษที่ 19 ซึ่งมีด้วยกันสองภาพ คือภาพ ลามาฆาเบสติดา และภาพ ลามาฆาเดสนูดา ซึ่งเป็นภาพของดัชเชสแห่งอัลบา (Duchess of Alba) นอนพิงหมอนมือสองข้างประสานหลังศีรษะ มีอิริยาบถผ่อนคลาย รูปร่างที่สมส่วนงดงามกลมกลืน ภาพทั้งสองเกิดขึ้นจากความตั้งใจของจิตรกรหนุ่มโกยาในเวลานั้นที่เขียนภาพเปลือยออกมาภายหลัง โดยที่ทั้งสองมีความสนิทใกล้ชิดกัน
มะฮิรุ คนโนะ
มะฮิรุ คนโนะ เกิดเมื่อวันที่ 12 เมษายน ค.ศ. 1977 เป็นนักแสดงหญิงชาวญี่ปุ่น
คณะเกษตรศาสตร์ มหาวิทยาลัยอุบลราชธานี
คณะเกษตรศาสตร์ มหาวิทยาลัยอุบลราชธานี (Faculty of Agriculture, Ubon Ratchathani University) นับว่าเป็นคณะวิชาในแรกเริ่มของการจัดตั้งมหาวิทยาลัยอุบลราชธานี ตามแผนการพัฒนาและจัดตั้งมหาวิทยาลัย โดยปัจจุบันคณะเกษตรศาสตร์ มหาวิทยาลัยอุบลราชธานี ได้เป็นศูนย์กลางของการให้การบริการและส่งเสริมทางด้านวิชาการของการเกษตรและเทคโนโลยีของภูมิภาคตะวันออกเฉียงเหนือตอนล่าง และการจัดการศึกษาทางด้านเกษตรศาสตร์และอุตสาหกรรมเกษตร (Agriculture and Agro - Industry) เพื่อตอบสนองต่อความต้องการของภาคประชาชนในท้องถิ่นและการพัฒนาประเทศชาติ
ประวัติ
คณะเกษตรศาสตร์ มหาวิทยาลัยอุบลราชธานี เดิมเป็นภาควิชาเกษตรศาสตร์ สังกัดวิทยาลัยอุบลราชธานี มหาวิทยาลัยขอนแก่น (Khon Kaen University) เปิดดำเนินการตามพระราชกฤษฎีกา จัดตั้งวิทยาลัยอุบลราชธานี เมื่อวันที่ 14 กันยายน 2530 โดยเปิดรับสมัครนักศึกษารุ่นแรก ในปีการศึกษา 2531 และฝากเรียนไว้ที่มหาวิทยาลัยขอนแก่น ขณะดำเนินการในรูปของวิทยาลัยก็ได้เริ่มสร้างระบบสาธารณูปโภค อาคารเรียน และอาคารฝึกงานต่างๆ ในพื้นที่ที่ได้รับการพิจารณาเลือกให้เป็นที่ตั้งของวิทยาลัย บริเวณหลักกิโลเมตรที่ 10 ถนนสายวารินชำราบ-เดชอุดม อำเภอวารินชำราบ จังหวัดอุบลราชธานี บนเนื้อที่ 5,228 ไร่ ต่อมาในปีการศึกษา 2533 วิทยาลัยอุบลราชธานี ได้รับการยกฐานะขึ้นเป็น มหาวิทยาลัยอุบลราชธานี โดยประกาศในราชกิจจานุเบกษา เมื่อวันที่ 29 กรกฎาคม 2533 จึงได้ถือเอาวันที่ 30 กรกฎาคมของทุกปี เป็นวันสถาปนามหาวิทยาลัย
ด้านการเรียนการสอนจะเน้นหนักทั้งภาคทฤษฎี และภาคปฏิบัติ มีห้องปฏิบัติการ เรือนทดลอง และพื้นที่ไร่ฝึกและทดลองประมาณ 4,000 ไร่ ซึ่งประกอบด้วยกลุ่มอาคาร ปฏิบัติงาน โรงเรือนเลี้ยงสัตว์ กลุ่มอาคารประสานงาน และอาคารโรงงานต้นแบบอุตสาหกรรมเกษตร
มาสด้า คาเพลลา
มาสด้า คาเพลลา (Mazda Capella) เป็นรถยนต์นั่งขนาดกลาง (Mid-Size Car) ที่ผลิตโดย มาสด้า ผู้ผลิตรถยนต์จากประเทศญี่ปุ่น เริ่มการผลิตในปี พ.ศ. 2513 ขายในประเทศญี่ปุ่นภายใต้ชื่อ มาสด้า คาเพลลา และในต่างประเทศ รวมถึงประเทศไทยจะใช้ชื่อที่เป็นตัวเลข (ซึ่งก็ตามปกติที่รถยนต์ของมาสด้าในตลาดโลกหลายรุ่นจะขายโดยใช้ตัวเลข เช่น Demio = 2 Axela = 3 Atenza = 6 Familia = 323 Capella = 626 และ Luce = 929 เป็นต้น) โดยใช้ชื่อ มาสด้า 626 ที่มาของการพัฒนาคาเพลลา คือ ในช่วงปี พ.ศ. 2512-2516 มาสด้าได้วางแผนในการเพิ่มผลิตภัณฑ์ด้านรถยนต์ให้มากขึ้น เพิ่มขนาดเครื่องยนต์ให้กับมาสด้า ลูเช่เป็น 1.8 ลิตร ดังนั้น เพื่อไม่ให้เกิดช่องว่างทางการตลาดระหว่างลูเช่และแฟมิเลีย จึงได้มีการพัฒนาคาเพลลาขึ้นมา เพื่ออุดช่องว่างทางการตลาดดังกล่าว
รุ่นที่ 1 (พ.ศ. 2513-2521)
มาสด้า คาเพลลา รุ่นที่ 1 เริ่มผลิตเมื่อปี พ.ศ. 2513 ด้วยตัวถังคูเป้ 2 ประตูและซีดาน 4 ประตู ใช้โครงสร้างตัวถังแบบโมโนค็อก มีเครื่องยนต์ 1,490 ซีซี และ 1,586 ซีซี ระบบเกียร์เป็นเกียร์ธรรมดา 4 สปีด รุ่นนี้ เวอร์ชันส่งออกจะใช้ชื่อ 616 ไมเนอร์เชนจ์ครั้งแรกเมื่อปี พ.ศ. 2517 และไมเนอร์เชนจ์ครั้งสุดท้ายเมื่อปี พ.ศ. 2518 ก่อนจะเลิกผลิตในปี พ.ศ. 2521 รวมยอดการผลิต 254,919 คัน
นอกจากนี้ ยังมีรุ่น RX-2 ซึ่งเป็นรุ่นที่ใช้เครื่องโรตารี 12A(1,146 cc) และเกียร์ RE-MATIC โดยรุ่นนี้เป็นรุ่นที่ไม่ประสบความสำเร็จมากนัก เนื่องจากเมื่อเปิดตัวไปได้ 2 ปี วิกฤติการณ์น้ำมันได้เกิดขึ้น หลายประเทศรณรงค์ด้านการประหยัดน้ำมัน ขณะเดียวกันเครื่องยนต์โรตารีได้ถูกวิพากษ์วิจารณ์โดย EPA ของอเมริกาว่าเป็นเครื่องยนต์ที่กินน้ำมันมาก และก่อมลพิษมาก และในญี่ปุ่นก็ยังมีการวิพากษ์วิจารณ์ว่า ลูกค้าไม่ควรใช้ความเร็วสูงโดยไม่จำเป็น เนื่องจากประสิทธิภาพของแซสซีส์สู้ Mazda RX3 และ Mazda R100 ไม่ได้ ทางมาสด้าได้เคยนำเข้า Capella และ RX2 มาทำตลาดในประเทศไทย และไม่ประสบความสำเร็จเท่าที่ควร เนื่องจากรูปทรงไม่น่าใช้เท่ากับคู่แข่งในสมัยนั้น และเหตุผลอื่นๆ ที่กล่าวมาในข้างต้น
รุ่นที่ 2 (พ.ศ. 2521-2525)
มาสด้า คาเพลลา รุ่นที่ 2 เริ่มผลิตเมื่อปี พ.ศ. 2521 เป็นรุ่นสุดท้ายที่ใช้ระบบขับเคลื่อนล้อหลัง รุ่นนี้ไม่มีการผลิตรุ่นเครื่องยนต์โรตารีแล้ว เนื่องจากเป็นเครื่องยนต์ที่กินน้ำมันและปล่อยมลพิ๋ษ รวมถึงสถานการณ์ของบริษัทในขณะนั้น เป็นครั้งแรกที่ใช้ชื่อส่งออกว่า 626 มีรุ่นเครื่องยนต์ 1,586 ซีซี และ 1,769 ซีซี ระบบเกียร์เป็นเกียร์ธรรมดา 4 และ 5 สปีด และเกียร์อัตโนมัติ 3 สปีด ไมเนอร์เชนจ์เมื่อปี พ.ศ. 2523 ก่อนจะยุติการผลิตในปี พ.ศ. 2525 ด้วยยอดจำนวนการผลิตทั้งหมด 723,709 คัน
ในประเทศไทย คาเพลลารุ่นที่ 2 เข้ามาทำตลาดในประเทศไทยในปี พ.ศ. 2522 ด้วยเครื่องยนต์ 1,586 ซีซี 4 สูบ SOHC 90 แรงม้า ระบบเกียร์เป็นเกียร์ธรรมดา 5 สปีด มีตัวถังซีดานเพียงตัวถังเดียว และคว้ารางวัลจากนิตยสารยวดยานไปครองทันที ก่อนไมเนอร์เชนจ์ในปี พ.ศ. 2524
รุ่นที่ 3 (พ.ศ. 2525-2530)
มาสด้า คาเพลลา รุ่นที่ 3 เริ่มผลิตเมื่อปี พ.ศ. 2525 เป็นคาเพลลารุ่นแรกที่ใช้ระบบขับเคลื่อนล้อหน้า มีตัวถัง 3 แบบคือซีดาน 4 ประตู คูเป้ 2 ประตูและแฮทช์แบค 5 ประตู มีรุ่น 1,789 และ 1,998 ซีซี ไมเนอร์เชนจ์เมื่อปี พ.ศ. 2528 โดยเพิ่มตัวถังแฮทช์แบคในตลาดญี่ปุ่น เป็นรุ่นแรกที่ได้มีการพัฒนาร่วมกับฟอร์ด และมีขายในอเมริกาในชื่อฟอร์ด เทลสตาร์
ในประเทศไทย คาเพลลารุ่นที่ 3 เปิดตัวในประเทศไทยเมื่อปี พ.ศ. 2526 ที่โรงแรมรามา การ์เด้น และเป็นรุ่นที่ประสบความสำเร็จในตลาดไทยอีกรุ่นหนึ่ง เพราะลูกค้าต้องสั่งจองล่วงหน้านานเป็นเดือน เนื่องจากผลิตไม่ทันต่อยอดจอง ชูจุดขายที่หน้าปัดดิจิตอล สัญญานเตือนอัตโนมัติ และห้องโดยสาร มีตัวถัง 3 แบบคือซีดาน แฮทช์แบคและคูเป้ ไมเนอร์เชนจ์ในปี พ.ศ. 2529 ยังคงมีตัวถังเช่นเดิม แต่ไม่มีรุ่นคูเป้ สำหรับรุ่นนี้เป็นแบบ 5 ประตูที่วางเครื่องยนต์แถวเรียง 4 สูบ SOHC แบบ F8 ความจุ 1.8 ลิตร (1,789 ซีซี) ให้กำลังสูงสุด 92 แรงม้าที่ 6, 000 รอบต่อนาที แรงบิดสูงสุด 13.9 กิโลกรัมเมตร (136 นิวตันเมตร) ที่ 3,500 รอบต่อนาที จ่ายน้ำมันด้วยคาร์บูเรเตอร์แบบท่อคู่ดูดลงราคาขายในตอนนั้นอยู่ที่ 361,500 บาท
รุ่นที่ 4 (พ.ศ. 2530-2534)
มาสด้า คาเพลลา รุ่นที่ 4 เริ่มผลิตเมื่อปี พ.ศ. 2530 เป็นรุ่นแรกที่มีระบบขับเคลื่อนสี่ล้อมาให้เลือก มีตัวถัง 4 แบบคือคูเป้ 2 ประตู ซีดาน 4 ประตู แฮทช์แบค 5 ประตูและสเตชันวากอน 5 ประตู มีเครื่องยนต์ 2.0 และ 2.2 ลิตร ยังคงใช้แพลตฟอร์มร่วมกับฟอร์ด เทลสตาร์เช่นเดิม
ในประเทศไทย เปิดตัวเมื่อปี พ.ศ. 2531 ด้วยตัวถังซีดาน 4 ประตูและแฮทช์แบค 5 ประตู ชูจุดขายที่ระบบ TTL INTRA 4WS จึงเป็นที่มาของตลาดรถมือสองที่นิยมเรียกว่า Mazda 626 TTL ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด ไมเนอร์เชนจ์เมื่อปี พ.ศ. 2533 ยังคงมีระบบดิสก์เบรก 4 ล้อมาให้เลือกเช่นเดิม ถือเป็น 626 รุ่นสุดท้ายที่ประกอบในประเทศไทย
หลังจากนั้น คาเพลลาก็ยังคงทำตลาดมาอย่างต่อเนื่องโดยใช้ชื่อ มาสด้า โครโนส ซึ่งโครโนสก็เคยเข้ามาทำตลาดในประเทศไทยด้วย เมื่อปี พ.ศ. 2535-2538
รุ่นที่ 5 (GE; พ.ศ. 2534-2540)
มาสด้า คาเพลลา รุ่นที่ 5 เริ่มผลิตเมื่อปี พ.ศ. 2534 ในชื่อ มาสด้า โครโนส แม้จะอยู่ในช่วงปลายๆของสุโกศลที่ได้เป็นตัวแทนจำหน่ายมาสด้าในเมืองไทยแต่ก็ได้รถดีๆมาทำตลาดหนึ่งในนั้นคือ มาสด้า โครโนส ซึ่งเป็นรถยนต์นั่งขนาดกลางที่ผลิตโดยมาสด้าในช่วงระหว่างปี 2534 – 2538 รถรุ่นนี้มีทั้งตัวถัง 4 ประตูและ 5 ประตู โดยใช้เครื่องยนต์ 2000 ซีซี ที่มีให้เลือกทั้งFS-DE 4 สูบเรียงและKF-ZE V6 ระบบส่งกำลังมีทั้งเกียร์ธรรมดา 5 สปีด และเกียร์อัตโนมัติ 4 สปีด ในเมืองไทยถูกนำมาขายแบบรถนำเข้าจากประเทศญี่ปุ่นทั้งคันหลังจากที่เปิดตัวในญี่ปุ่นได้ 1 ปี โดยมีทั้งรุ่น 4 ประตูและ 5 ประตู ซึ่งก็ได้รับความนิยมมากพอสมควร
หลังจากที่ยุติการผลิตโครโนสทั้งในญี่ปุ่น ไทยและทั่วโลก ก็ได้มีการนำมาสด้า คาเพลลามาผลิตขายต่อก่อนที่จะเลิกผลิตคาเพลลาในปี พ.ศ. 2545
การเดินป่าในเพชรพระอุมา
ในเพชรพระอุมา พนมเทียนกำหนดให้รพินทร์ ไพรวัลย์ แงซาย พรานบุญคำ พรานจัน พรานเกิดและพรานเส่ย มีทักษะและประสบการณ์ในการเป็นพรานนำทางและพรานล่าสัตว์ ซึ่งแสดงให้เห็นถึงลักษณะของความสำคัญในการดำรงชีพในป่า ได้แก่
มาสด้า คาเพลลา
รุ่นที่ 7 (พ.ศ. 2540-2545)
มาสด้า คาเพลลา รุ่นที่ 7 เริ่มผลิตเมื่อปี พ.ศ. 2540 โดยเปิดตัวพร้อมกันทั่วโลก ชูจุดขายที่ด้านการออกแบบและโครงสร้างนิรภัย รวมถึงระบบเบรก ABS และถุงลมนิรภัยคู่หน้า มีตัวถัง 3 แบบคือซีดาน 4 ประตู แฮทช์แบค 5 ประตูและสเตชันวากอน 5 ประตู แต่รุ่นแฮทช์แบคไม่มีจำหน่ายในญี่ปุ่น และสหรัฐอเมริกา และมีการเพิ่มรุ่นมาเรื่อยๆ ก่อนไมเนอร์เชนจ์ในปี พ.ศ. 2542 และเลิกผลิตในปี พ.ศ. 2545 เพื่อเปิดทางให้กับมาสด้า อเท็นซา (หรือมาสด้า 6 ในตลาดโลก)
การเดินป่าในเพชรพระอุมา
การดำรงชีพในป่า
การหาอาหารสำหรับการดำรงชีพในป่าตลอดระยะเวลาในการเดินทาง เป็นสิ่งสำคัญในการอยู่รอดของพรานนำทาง พรานป่าและนักเดินป่าที่นิยมท่องเที่ยวสัมผัสกับธรรมชาติในป่า พนมเทียนได้นำเอาส่วนสำคัญที่สุดในการเดินป่าของพรานล่าสัตว์ คือการเสาะแสวงหาอาหาร สอดแทรกผ่านทางตัวละครในเพชรพระอุมาอย่างละเอียดและมีความชัดเจน เช่นการหาเสาะแสวงหาแหล่งน้ำตามธรรมชาติสำหรับดื่มกินและชำระร่างกาย การเสาะแสวงหาพืชผักและผลไม้ที่มีอยู่ตามธรรมชาติ ตลอดจนการล่าสัตว์ ดังนี้
น้ำ
น้ำเป็นสิ่งสำคัญและมีความจำเป็นต่อร่างกาย สำหรับการเดินทางรอนแรมภายในป่าน้ำถือเป็นปัจจัยสำคัญที่ขาดไม่ได้ ซึ่งพนมเทียนได้สะท้อนให้เห็นถึงความสำคัญของน้ำ และทักษะความรู้ความสามารถเกี่ยวกับการค้นหาแหล่งน้ำผ่านทางเพชรพระอุมาผ่านทางรพินทร์ ไพรวัลย์ ที่มีทักษะและความรู้เกี่ยวกับน้ำ ซึ่งเป็นสิ่งสำคัญที่พรานนำทางจะต้องเรียนรู้และจดจำ สำหรับแหล่งน้ำที่ปรากฏในเพชรพระอุมานั้น ส่วนใหญ่เป็นแหล่งน้ำที่มีตามธรรมชาติ เช่นน้ำพุ โดยที่พนมเทียนกำหนดให้รพินทร์แสดงความรู้ถึงแหล่งน้ำตามธรรมชาติ ที่สามารถนำมาใช้ดื่มกินได้แก่หม่อมราชวงศ์ดาริน วราฤทธิ์ และน้ำซึม ซึ่งมีเองตามธรรมชาติโดยไหลซึมออกจากซอกหิน หรือแหล่งน้ำตามธรรมชาติขนาดใหญ่เช่นน้ำตกที่สามารถใช้ดื่มกินและชำระร่างกายได้
รถไฟใต้ดินหนานจิง สาย S8
รถไฟใต้ดินหนานจิง สาย S8 (Nanjing Metro Line S8) เป็นเส้นทางรถไฟฟ้าในนครหนานจิง เปิดให้บริการครั้งแรกวันที่ 1 สิงหาคม พ.ศ. 2557 มีระยะทาง 45.2 กิโลเมตร จำนวน 17 สถานี
มาสด้า คาเพลลา
รุ่นที่ 7 (พ.ศ. 2540-2545)
ในประเทศไทย คาเพลลารุ่นที่ 6 เปิดตัวในประเทศไทยเมื่อปี พ.ศ. 2540 ด้วยตัวถังซีดาน 4 ประตูและแฮทช์แบค 5 ประตู และมีจำนวนจำกัดเพียง 200 คันเท่านั้น เนื่องจากต้องเปิดตัวในช่วงวิกฤติเศรษฐกิจของเอเชีย ทำให้ต้องนำเข้าในจำนวนจำกัด และตั้งราคาขายแบบพอได้ เนื่องจากอัตราแลกเปลี่ยนเงินตราต่างประเทศอยู่ในช่วงผันผวนอย่างรุนแรง และสต็อกอะไหล่เท่าที่จำเป็นเพื่อไม่ให้ต้นทุนสูงเกินไป และอยู่ในช่วงที่กำลังมีการเปลี่ยนถ่ายการบริหารจากกิจกมลสุโกศลมาสด้าที่เดิมเคยเป็นผู้ผลิตและจัดจำหน่ายต้องถูกลดบทบาทมาเป็นดีลเลอร์รายหนึ่ง เมื่อมาสด้า มอเตอร์ ประเทศญี่ปุ่นเข้ามาลงทุนเองในประเทศไทยเมื่อปี พ.ศ. 2542 626 รุ่นนี้จึงเป็นรุ่นที่หายากมาก
การเดินป่าในเพชรพระอุมา
ผัก ผลไม้
พนมเทียนได้นำเอาทักษะและการเรียนรู้เกี่ยวกับการแสวงหาพืชผักผลไม้สอดแทรกไว้ในเพชรพระอุมา ที่ถือเป็นสิ่งสำคัญในการเดินป่าเช่นเดียวกับแหล่งน้ำตามธรรมชาติ สำหรับผักและผลไม้นั้นเป็นอาหารที่มีความสำคัญในการดำรงชีพในป่า พนมเทียนจึงได้กำหนดให้รพินทร์ ไพรวัลย์ แงซาย และตัวละครอื่น ๆ มีความจำเป็นที่จะต้องเรียนรู้เกี่ยวกับผักและผลไม้ ว่าชนิดใดสามารถรับประทานได้ ชนิดใดเป็นพิษต่อร่างกาย เช่นกล้วยป่าที่มีร่องรอยการกัดแทะของสัตว์ขนาดเล็กเช่น กระรอก กระแต ค้างคาว สามารถนำมากินได้ หรือเป็นการอาศัยความคุ้นเคยในการกินอยู่ทั่วไป เช่นเผือก มัน มันมือเสือที่แงซายไปขุดหามาให้แก่หม่อมราชวงศ์ดาริน วราฤทธิ์ หรือการแยกแยะเห็ดชนิดต่าง ๆ เช่นเห็ดโคนที่ขึ้นตามโคนต้นไม้ที่สามารถรับประทานได้ หรือเห็ดเมาที่ทานแล้วจะมีพิษต่อร่างกาย ทำให้วิงเวียนศีรษะและมึนงง
เนื้อสัตว์
ในการเดินป่า นอกเหนือจากน้ำและผักผลไม้ที่เป็นสิ่งจำเป็นในการดำรงชีพแล้ว การล่าสัตว์เพื่อนำเนื้อมาเป็นอาหารก็เป็นสิ่งสำคัญเช่นเดียวกัน ในเพชรพระอุมาพนมเทียนได้นำทักษะและความรู้ในการล่าสัตว์เพื่อนำเนื้อมาเป็นอาหารสำหรับใช้ในการเดินทาง และสะท้อนมุมมองในการล่าสัตว์ด้วยอาวุธชนิดต่าง ๆ เช่น การใช้ปืนลูกซองสำหรับการล่าสัตว์ปีกเช่น นก ไก่ป่า การใช้ปืนลูกกรดสำหรับล่าสัตว์ขนาดเล็กเช่นเป็ดป่า เม่น หรือแม้แต่การใช้ปืนไรเฟิล สำหรับล่าสัตว์ขนาดกลางจนถึงขนาดใหญ่เช่นกวาง เลียงผา เป็นการบ่งบอกอย่างชัดเจนที่สุดคือสัตว์แทบทุกชนิดเช่น แย้ งู ช้าง ลิง ค่าง หมูป่า นก วัวป่า กิ้งก่า แรด ทุกประเภทในป่า สามารถนำมาใช้รับประทานเป็นอาหารได้โดยผ่านการทำให้สุกและสะอาด เพื่อป้องกันเชื้อโรคต่าง ๆ
เนื้อสัตว์เมื่อล่าได้ จะต้องมีการรู้จักเก็บถนอมรักษาเอาไว้ เพื่อให้ได้มีไว้ใช้รับประทานในการเดินทาง ในเพชรพระอุมา พนมเทียนได้นำความรู้ในการถนอมอาหารมาสอดแทรกเป็นเกร็ดความรู้ เช่นเนื้อสัตว์ที่ล่ามาได้เช่นเนื้อกวางหรือ กระทิง เมื่อเหลือเนื้อจากการนำไปปรุงอาหารสำหรับรับประทานในแต่ละมื้อ แงซายก็จะเอาเม็ดเกลือมาคลุกเคล้า ให้ความเค็มของเกลือละลายซึมลงไปในเนื้อและย่างรมไฟเก็บไว้ เพื่อป้องกันไม่ให้เนื้อนั้นเน่าและเก็บไว้เป็นเสบียงกรังในการเดินทาง
ที่พักแรม
พนมเทียนได้นำเอาทักษะความรู้และประสบการณ์ในการเดินป่า จากความรู้เชิงพรานของพรานพื้นเมืองและจากประสบการณ์ในการเดินป่าของตนเอง นำมาสอดแทรกในเพชรพระอุมา ในการเลือกสถานที่พักแรมในการเดินทาง ซึ่งต้องคำนึงถึงสภาพแวดล้อมโดยรอบเป็นสำคัญ เช่นที่พักแรมนั้นอยู่ใกล้กับแหล่งน้ำ มีอาหารอุดมสมบูรณ์ มีช่องมุมหรือเชิงผาสำหรับเป็นแหล่งกำบัง สามารถหากิ่งไม้แห้งหรือกิ่งไม้สดบางชนิด ที่สามารถนำมาก่อกองไฟขนาดใหญ่สำหรับให้แสงสว่างรอบ ๆ บริเวณที่พักได้ หรือทักษะในการเลือกสถานที่พักแรมซึ่งจะต้องไม่ทับทางด่านซึ่งเป็นทางเดินของสัตว์ เช่นช้าง วัวกระทิง เป็นต้น
ตลอดการเดินทาง พนมเทียนกำหนดให้รพินทร์ ไพรวัลย์เป็นผู้กำหนดและเลือกชัยภูมิ สถานที่สำหรับพักแรมให้แก่คณะนายจ้าง พรานพื้นเมืองและลูกหาบ ตามสภาพภูมิประเทศในการเดินทาง เช่นที่พักแรมควรเป็นสถานที่สูงเพื่อป้องกันอันตรายจากน้ำท่วม หากเกิดเหตุการณ์น้ำป่าไหลหลากหรือฝนตกหนัก หรือสถานที่พักแรมที่เป็นทุ่งกว้าง ควรจะเลือกบริเวณที่เป็นที่ราบเรียบ เป็นทุ่งโล่งมีอากาศถ่ายเทได้สะดวก สามารถมองเห็นรอบ ๆ บริเวณแคมป์ที่พักได้อย่างชัดเจน หรือการเลือกที่พักที่ใกล้กับน้ำตก มีก้อนหินและโขดหินขนาดใหญ่รายล้อม ซึ่งเป็นการป้องกันอันตรายจากสัตว์ป่าได้เป็นอย่างดีของรพินทร์ ไพรวัลย์
ภูมิประเทศ
สภาพภูมิประเทศของการเดินทางในเพชรพระอุมา พนมเทียนได้จำลองมาจากลักษณะการเดินทางที่ต้องรอนแรมภายในป่า เต็มไปด้วยความยากลำบากและอันตรายในหลาย ๆ ด้าน เช่นเส้นทางในการเดินทางที่เต็มไปด้วยความคดเคี้ยวของโขดหินและหน้าผา สภาพของป่าดงดิบที่เต็มไปด้วยสัตว์ป่าดุร้าย ซึ่งในการเดินทางในป่า สภาพภูมิประเทศเป็นสิ่งสำคัญที่พรานป่าผู้นำทางและพรานพื้นเมือง จะต้องอาศัยทักษะและประสบการณ์ของตนเอง ร่วมกับความชำนาญในเส้นทางที่เดินทาง
นักเดินป่าจะต้องรู้จักแหล่งอาศัยของสัตว์ รวมทั้งแหล่งอาหารที่ใช้สำหรับดำรงชีพเป็นอย่างดีเพื่อการดำรงชีวิตของตนเองให้รอดตลอดระยะเวลาของการเดินทาง ในเพชรพระอุมา พนมเทียนกำหนดรพินทร์ ไพรวัลย์ เป็นพรานนำทางที่รู้จักเส้นทางการเดินทางภายในป่าเป็นอย่างดี สามามารถนำทางในการเดินทางแก่คณะนายจ้างได้เป็นอย่างดี โดยไม่นำพาคณะนายจ้างหลงทางภายในป่าหรือออกนอกเส้นทางการเดินทาง
อุปกรณ์เดินป่า
ในเพชรพระอุมา พนมเทียนได้นำความรู้ ในการเดินทางที่ต้องพึ่งพาอาศัยอุปกรณ์ในการเดินป่าจากทักษะและประสบการณ์ของตนเอง ที่จะต้องคำนึงถึงอุปกรณ์ต่าง ๆ ที่มีความจำเป็นและเหมาะสมกับสภาพภูมิประเทศและภูมิอากาศ เช่น ชุดเดินป่า ไฟฉาย ยาฆ่าแมลง ฯลฯ สอดแทรกไว้ตลอดระยะเวลาการเดินทาง ได้แก่
อุปกรณ์การแพทย์และเครื่องเวชภัณฑ์
อุปกรณ์ทางการแพทย์และเครื่องเวชภัณฑ์ ถือเป็นสิ่งสำคัญในการเดินป่าที่นักเดินป่าจะต้องคำนึงถึงเป็นสิ่งแรกในการจัดเตรียมอุปกรณ์ในการเดินป่า เพื่อให้เป็นการพร้อมกับสภาพภูมิประเทศที่ไม่คุ้นเคย เช่น อุปกรณ์สำหรับทำแผลและชุดปฐมพยาบาลเบื้องต้น ยาแก้ปวด ทิงเจอร์และยาแก้ไข้มาลาเรีย เป็นต้น
ชุดเดินป่า
ชุดเดินป่า เป็นอุปกรณ์สำคัญอย่างยิ่งสำหรับผู้รักในการเดินป่าและการผจญภัยในป่า นอกจากจะช่วยป้องกันอันตรายแก่ผู้สวมใส่ การเลือกชุดเดินป่าต้องเลือกแต่งกายให้เหมาะสมกับสภาพแวะล้อมของภูมิประเทศอีกด้วย พนมเทียนได้นำเอาความรู้ รายละเอียดปลีกย่อยเล็กน้อยในการเลือกชุดเดินป่า นำมาสอดแทรกไว้ในเพชรพระอุมา เป็นการสะท้อนความสำคัญของความรู้ในการเลือกชุดเดินป่า ซึ่งต้องเป็นเสื้อผ้าแบบหนา ออกแบบและตัดเย็บแบบรัดกุม และคำนึงถึงการใช้ประโยชน์ให้มากที่สุด
เข็มทิศ
เข็มทิศ ถือเป็นอุปกรณ์สำคัญอันดับต้น ๆ ในการจัดเตรียมสัมภาระสำหรับการเดินทาง การเดินป่าโดยไม่รู้ทิศทาง ถือเป็นสิ่งอันตรายอย่างยิ่งสำหรับนักเดินป่า อาจทำให้นักเดินป่าหลงทิศหาทางกลับออกมาไม่ได้ พนมเทียนได้นำเอาความรู้เรื่องการใช้เข็มทิศและการอ่านเข็มทิศ ให้ปรากฏในเพชรพระอุมาหลายครั้ง และเป็นการสะท้อนให้เห็นความสำคัญของเข็มทิศ เช่นในการเดินทางผ่านดงมรณะของคณะเดินทางที่มีรพินทร์ ไพรวัลย์เป็นผู้นำทาง เกิดหลงทิศทาง แต่ได้หม่อมราชวงศ์ดาริน วราฤทธิ์ ช่วยไว้ด้วยการอ่านเข็มทิศบอกทิศทาง
แผนที่
แผนที่ เป็นอุปกรณ์สำคัญอีกอย่างสำหรับนักเดินป่า ที่จำเป็นจะต้องมีไว้ในการเดินทางเช่นเดียวกับเข็มทิศ ทางเดินทางโดยปราศจากแผนที่ ก็เท่ากับเป็นการเดินป่าโดยไร้จุดมุ่งหมาย ในเพชรพระอุมา แผนที่ในการเดินทางค้นหาขุมทรัย์เพชรพระอุมาของมังมหานรธา และแผนที่ในการเดินทางสู่เนินพระจันทร์ของแงซาย พนมเทียนได้นำความรู้เรื่องแผนที่มาสะท้อนให้เห็นถึงความสำคัญในการเดินทาง เป็นเหตุการณ์ที่รพินทร์เอาแผนที่จำลอง อธิบายให้คณะนายจ้างได้รับทราบถึงเส้นทางในการเดินทาง และสะท้อนความรู้ความชำนาญในการอธิบายประกอบการเดินทาง ซึ่งจำเป็นอย่างยิ่งที่จะต้องอาศัยแผนที่